ปัจจัยความเสี่ยง

ปัจจัยความเสี่ยง

1.  เนื่องจากปัจจุบันบริษัทฯ ได้ขยายกำลังการผลิตเป็น 107,000 ตันต่อปี
    ซึ่งเทียบเท่ากับยอดขายประมาณ 8,000 ล้านบาท ณ ราคาปัจจุบันทำให้บริษัทฯ
    จำเป็นจะต้องได้รับการสนับสนุนวงเงินทุนหมุนเวียนจากสถาบันการเงินเพิ่มขึ้นตามยอดขายที่เพิ่มขึ้น
    การพิจารณาวงเงินหมุนเวียนเพิ่มเติม
    จากสถาบันการเงินมีความล่าช้ากว่าความต้องการของบริษัทฯ ซึ่งอาจส่งผลทำให้บริษัทฯ
    ไม่สามารถเพิ่มยอดขายได้ตามเป้าหมายที่ตั้งไว้ได้ เนื่องจากเงินทุนหมุนเวียนไม่เพียงพอ

บริษัทฯ จำเป็นต้องมีเงินทุนหมุนเวียนเพิ่มเติมตามกำลังการผลิตที่เพิ่มขึ้นประกอบกับธุรกิจฟิล์ม บี โอ
พี พี จะเริ่มมีอุปสงค์และอุปทานที่สมดุลกันตั้งแต่ไตรมาสที่ 2 ปี 2550 เป็นต้นไป
และจะเริ่มมีวัฏจักรขาขึ้นตั้งแต่ไตรมาสที่ 3 ปี 2550 ซึ่งจะทำให้บริษัทฯ
มีผลประกอบการและกำไรที่สูงขึ้นตามวัฎจักรขาขึ้นดังเช่นอดีตที่ผ่านมา

2.  ปัจจัยความเสี่ยงด้านอัตราแลกเปลี่ยนเงินตราต่างประเทศ ปัจจุบันบริษัทฯ
    ได้ลดปัจจัยความเสี่ยงด้านอัตราแลกเปลี่ยนโดยแปลงเงินกู้ระยะยาวที่เหลือเป็นเงินกู้ระยะยาวในรูปของเงินบาทแล้วตั้งแต่ปี
    2548 ทำให้ปัจจัยความเสี่ยงด้านอัตราแลกเปลี่ยนเหลือเพียงเงินทุนหมุนเวียนในรูป L/C,
    T/R ซึ่งเป็น Natural Hedging กับยอดขายในรูปเงินตราต่างประเทศประมาณร้อยละ 75
    ของยอดขายทั้งหมดซึ่งบริษัทฯ เก็บไว้ในรูปของ FCD เป็นส่วนใหญ่เพื่อชำระ L/C, T/R
    ดังกล่าว

ปัจจัยความสำเร็จ

1.  บริษัทฯ ได้เน้นหนักในการพัฒนาและวิจัยผลิตภัณฑ์ใหม่โดยบริษัทฯ
    ประสบความสำเร็จในการพัฒนา Specialty Film เพิ่มขึ้นอีก 8 ชนิด ในปีและมีสัดส่วนเป็น
    30 % ของยอดขายทั้งหมดในปี 2549 และตั้งเป้าให้รักษาสัดส่วน ในปี 2550 จำนวน 30 %
    โดยมียอดขายรวมเพิ่มขึ้น 20 % ของยอดขายในปี 2549 หมายความว่า Specialty Film
    จะต้องขยายตัวในระดับ 20 % เช่นกันโดยมีรายละเอียดดังนี้คือ

    1.  BOPP PLAIN FILM (FOR LOW NOISE ADHESIVE TAPE) เป็น BOPP FILM
        สำหรับเทปพิเศษที่ลดปัญหาไฟฟ้าสถิตระหว่างการผลิตและสามารถเคลือบกาวและสารป้องกันการติดทั้ง
        2 ด้านลดเสียงระหว่างการดึงเทปมาใช้งาน

    2.  BOPP HI HAZE MATT FILM ( FOR BOARD LAMINATION &ADHESIVE TAPE)
        เป็นการนำ MATT FINISHED FILM มา พัฒนาให้ได้เนื้อ MATT
        ที่ละเอียดและหนาแน่นมากขึ้น
        เพื่อใช้เคลือบกระดาษสำหรับงานที่ต้องการเน้นเรื่องคุณภาพของเนื้อ MATT และต้องการ
        CLASSIC LOOK ใช้สำหรับเทปโรงพยาบาลซึ่งเขียนได้ในด้าน MATT ใช้ทำเทปสำหรับ
        STATIONERY และใช้ในบรรจุภัณฑ์ที่ต้องการเน้นเรื่องคุณภาพของเนื้อ MATT
        เพื่อสร้างภาพลักษณ์ที่แตกต่าง และสามารถทำ UV VARNISH
        เพื่อเน้นรูปหรือข้อความพิเศษให้เด่นมากขึ้นรวมทั้งการเคลือบปกหนังสือที่มีคุณภาพสูงและต้องการเน้น
        CLASSIC LOOK เป็นพิเศษ

    3.  BOPP MATT FILM BOTH SIDES ( FOR FLOWER WRAP & DECORATIONS
        )ใช้สำหรับห่อดอกไม้ ห่อของขวัญ หรืองานตกแต่งที่ต้องการ CLASSIC LOOK ทั้ง 2
        ด้าน สามารถพิมพ์และเคลือบได้ รวมถึง UV VARNISH
        เพื่อเน้นรูปหรือข้อความพิเศษให้เด่นขึ้น

    4.  BOPP CO-EX PEARLIZED OPAQUE FILM HIGH SLIP ( FOR HIGH SPEED
        PACKAGING M/C ) สำหรับใช้ในบรรจุภัณฑ์ที่พิมพ์ด้านบน
        และนำไปปิดผนึกเป็นซองได้โดยตรง สำหรับเครื่องห่อที่มีความเร็วสูง เช่น ไอศกรีม
        คุกกี้ ช็อกโกแลต และอื่นๆ

    5.  METALLIZED BOPP SYNTHETIC PAPER FILM ( FOR INSULATION )
        ออกแบบสำหรับงานอุตสาหกรรมเพื่อเคลือบกับแผ่นโฟมหรือฉนวนป้องกันความร้อน
        โดยมีความเงาของ METALLIZED ช่วยสะท้อนความร้อนกลับ

    6.  BOPP PLAIN WHITE OPAQUE FILM ( FOR PRINTING & LAMINATION ) คือ
        BOPP PLAIN WHITE OPAQUE FILM สำหรับใช้ในบรรจุภัณฑ์ประเภท ช็อกโกแลต
        เวเฟอร์ และ SNACK ที่ต้องการรักษาความกรอบให้คงทนขึ้น

    7.  BOPP CO-EX SYNTHETIC PAPER FILM หรือ PAPER LOOK (FOR GRAPHIC ART
        AND SHOPPING BAG )ใช้ในอุตสาหกรรมทำ SHOPPING BAG ทดแทนกระดาษเคลือบ
        ทำ GRAPHIC ART หรือถุงสำหรับใส่ FAST FOOD
        โดยมีวัตถุประสงค์หลักเพื่อทดแทนกระดาษ ซึ่งทำลายสิ่งแวดล้อม
        เพราะต้องตัดต้นไม้เพื่อนำเยื่อไม้มาทำเยื่อกระดาษ ซึ่งบริษัทสามารถผลิตได้ถึง 80
        ไมครอนในปัจจุบัน

    8.  METALLIZED CPP CO-EX FILM ( FOR SUPERIOR BONDING )
        พัฒนาให้การเกาะติดของ METALLIZED สูงขึ้น เพื่อใช้เคลือบกับ BOPP OR PET FILM
        ที่ผ่านการพิมพ์แล้ว เพื่อเป็น HEAT SEALING LAYER
        และเพื่อป้องกันแสงแดดไม่ให้สีผลิตภัณฑ์ซีดหรือหายกรอบผลิตภัณฑ์ดังกล่าวได้รับการตอบรับจากผู้ใช้เป็นอย่างสูงแม้ว่าจะมีราคาสูงกว่า
        FILM NORMAL BONDING ถือเป็น SPECIALTY FILM
        ที่ประสบความสำเร็จเป็นอย่างสูงในปี 2549 ที่ผ่านมา

นอกเหนือจาก Specialty Film เดิมที่มีอยู่ทำให้บริษัทสามารถคงสัดส่วนของ Specialty Film
ที่ 30 % ของยอดส่งออกทั้งหมดในปี 2550 กล่าวคือมีอัตราการเจริญเติบโต 20%
เช่นเดียวกับยอดขายที่เพิ่มขึ้น 20 % ในปี 2550 นี้

2. บริษัทคงความสามารถในการบริหารต้นทุนการผลิต BOPP Film
ให้อยู่ในระดับต่ำของอุตสาหกรรมนี้อีกทั้งสามารถควบคุมการใช้พลังงานและส่วนสูญเสียต่ำกว่าอัตราเฉลี่ยของธุรกิจเป็นอย่างมาก
ทำให้บริษัทคงความสามารถในการแข่งขันในตลาด BOPP Film
แม้ว่าจะต้องเผชิญกับวัฎจักรขาลงเช่น ในช่วง ปี 2547 - 2549 ที่ผ่านมานี้ เนื่องจากธุรกิจ BOPP
Film เป็น Commodity Product โดยมีอุปสงค์และอุปทานเป็นตัวกำหนดวัฎจักรขาขึ้น
และวัฎจักรขาลง เช่นเดียวกับ Commodity Product อื่น ๆ
และบริษัทไม่สามารถหลีกเลี่ยงวัฎจักรขาขึ้นและวัฎจักรขาลงของธุรกิจนี้ได้ตราบเท่าที่ BOPP
Filmยังคงเป็นCommodity Product

บริษัทจึงมีนโยบายที่จะให้ความสำคัญกับ Specialty Product
เพิ่มขึ้นเพื่อปรับตัวรองรับวัฏจักรขาลงไม่ให้เกิดภาวะขาดทุนและทำกำไรเพิ่มขึ้นในช่วง
วัฏจักรขาขึ้นของธุรกิจต่อไป